**ОБЩИНСКИ СЪВЕТ**



**ДУЛОВО**

––––––––––––––––––––––––––––––––––––––––––––––––––––––––––––––––

**М О Т И В И**

КЪМ ПРОЕКТА ЗА ПРИЕМАНЕ НА НОВА НАРЕДБА № 15 ЗА ОПРЕДЕЛЯНЕ РАЗМЕРА НА МЕСТНИТЕ ДАНЪЦИ НА ТЕРИТОРИЯТА НА ОБЩИНА ДУЛОВО

1. Причини и мотиви налагащи приемането на нова Наредба № 15 за определяне размера на местните данъци на територията на Община Дулово.

Съгласно разпоредбата на чл. 1, ал. 2 от Закона за местните данъци и такси /ЗМДТ/, общинският съвет определя с наредба размера на местните данъци при условията, по реда и в границите определени с него. На територията на община Дулово действа Наредба № 15 за определяне размера на местните данъци на територията на Община Дулово, приета с Решение № 46 по Протокол № 3 от 28.02.2008г., изм. и доп. с реш.№ 189 по Прот.№ 13/30.01.2009г., изм. и доп. с реш.№ 334 по Прот.№ 25/21.12.2009г., изм. и доп. с реш.№ 516 по Прот.№ 43/27.01.2011г., изм. и доп. с реш.№ 359 по Прот.№ 23/13.12.2013г., изм. и доп. с реш.№ 11 по Прот.№ 3/23.12.2015г., изм. и доп. с реш.№ 1150 по Прот.№ 11/27.09.2016г., и изм. и доп. с реш.№ 513 по Прот.№ 41/29.01.2019г.

При извършена проверка от Окръжна Прокуратура на подзаконовите нормативни актове, приети от Общински съвет – Дулово се установи, че при първоначалното приемане на Наредба № 15 за определяне и администриране на местните данъци на територията на Община Дулово, не е спазена процедурата по чл.26, ал.4 и 28, ал.2 от Закона за нормативните актове (ЗНА), а именно – не са установени доказателства за нейното публикуване на сайта на Община Дулово, мотиви за приемане й, както и незаконосъобразност на някои от текстове на разпоредбите, изразяващи се в противоречие със Закона за местни данъци и такси, а именно: чл.52, ал.1, т.4 от Наредбата е в противоречие с чл.61м, ал.1,т.4 ЗМТД; чл.63, ал.2 от Наредбата – на чл.61ч, ал.2 ЗМТД. В тази връзка е образувано административно дело № 19 по описа на Административен съд – Силистра. За отстраняване на установените пропуски, които представляват съществено нарушение на административно-производствените правила за приемане на нормативните актове, при обжалването или протестирането им, води до отмяна на цялата Наредба. Затова е необходимо да се предприеме процедура по приемане на нова Наредба, спазвайки всички законови изисквания. Предложеният проект на Наредба не променя размерите на действащите местни данъци в Община Дулово, както и методиката на тяхното определяне. Предлагат се няколко промени, които са продиктувани от изменения в Закона за местните данъци и такси през 2019 г., които следва да намерят своето приложение и в Наредбата в съответствие с нормативния акт от по-високо ниво.

1. Цели които се поставят:

Законосъобразно изпълнение на процедурата по приемане на Наредба № 15 за определяне размера на местните данъци на територията на община Дулово, съобразно действащото законодателство.

Проектът на наредбата има за цел да бъде в съответствие със Закона за местните данъци и такси с цел да се избегне евентуална колизия между текстовете на наредбата и закона.

Спазване на принципите на откритост, публичност и граждански контрол върху дейността на местните власти при определянето на местните данъци на територията на Общината.

1. Финансови и други средства, необходими за прилагането на новата уредба:

За предлаганата изцяло нова Наредба № 15 за определяне размера на местните данъци

на територията на община Дулово не са необходими финансови или други средства.

Финансовото и материално обезпечаване на приложението на Наредбата е налице, с

оглед факта, че и към настоящия момент разпоредбите се прилагат от община Дулово.

1. Очаквани резултати от прилагането, включително финансови, ако има такива:

Чрез прилагането на новата Наредба ще се синхронизират и уеднаквят материалните норми, предвидени в разпоредбите на Наредбата за определяне на местните данъци на територията на община Дулово и ще се регулира законосъобразността и процесуалната дейност на Общински съвет-Дулово, в съответствие със законовите изисквания.

1. Анализ за съответствие с правото на Европейския съюз.

Тенденциите в местното самоуправление и местната администрация са най-концентрирано изразени в Европейската Харта за местното самоуправление. Тази харта е документа подчертаващ необходимостта от отчитането в правните актове на всички особености на местните структури с оглед задоволяването на потребностите на населението по места чрез ефективно местно самоуправление. Доколкото настоящият проект на Наредбата за определяне на местните данъци на територията на община Дулово е с предмет на подзаконов нормативен акт, който подлежи на издаване на основание чл. 21, ал. 2 от Закона за местното самоуправление и местната администрация от Общински съвет като орган на местното самоуправление, то приложими са разпоредбите на Европейската Харта за местно самоуправление.

**инж. Невхис Мустафа**

***Председател на ОбС-Дулово***